Emperador Konoe

foi o 76º emperador do Xapón, segundo a orde tradicional de sucesión.

O reinado de Konoe estendeuse entre os anos 1142 e 1155.

## Xenealoxía
Antes da súa suba ao Trono do Crisantemo, o seu nome persoal (*imina*) foi Narihito*-shinnō* (体仁親王).  Tamén foi coñecido como Tosihito*-shinnō*.

Foi o oitavo fillo do Emperador Toba.

*Kōgō* Fujiwara Masuko (1140–1201) foi a esposa do Emperador Konoe; mais tras o pasamento deste casou co Emperador Nijo. Máis tarde, foi chamada Grande Emperatriz Viúva Omiya.

## Acontecementos da vida de Konoe 
Konoe foi nomeado herdeiro ao pouco de nacer e foi proclamado emperador aos 3 anos.

* ***Eiji  1***, No 3º mes (1141) o  emperador Toba aceptou a tonsura e fíxose monxe budista con 39 anos.
* ***Eiji 1***, 7º día do 12º mes (永治元年; 1141): No 18º ano do reinado de Sutoku*-tennō* (崇徳天皇十八年), o emperador abdicou, e a sucesión (*senso*) recaeu no seu irmán máis novo, o oitavo fillo do Emperador Toba. Pouco despois, Konoe accedeu ao trono (*sokui*).

Daquela, o *Kampaku* Fujiwara-no Tadamichi converteuse no *Sesshō* ou rexente.  O emperador enclaustrado Toba continou dirixindo todos os asuntos de Estado, mentres o retirado Emperador Sutoku carecía de poderes. Este conflito provocou numerosas polémicas durante o reinado de Konoe.
* ***Kyūan 6***, no 1º mes (1150): Konoe asumiu o papel de adulto maduro e casou con Fujiwara-no Tokoku, quen fora criada por *Sadaijin* Yorinaga. Tokoku, que era filla de *Dainagon* Taira-no Kiyomori, converteuse en *Kōkōgō* (皇皇后) ou primeira emperatriz.
* ***Ninpei 2***, no 7º día do 3º mes (1152): Konoe visitou a casa de Toba-no*-Hōō* para festexar o 50º aniversario do seu proxenitor; o emperador permaneceu até o día seguinte, divertíndose con bailes e escoitando espectáculos musicais.
* ***Ninpei 3***, no 2 º do 2º mes (1153): Konoe visitou a casa do seu pai, e nese mesmo mes Taira-no Tadamori, a cabeza do Tribunal Penal, finou, e a súa posición decontado foi asumida polo seu fillo, Taira-no Kiyomori.
* ***Kyūju 2***, no 24º día do 7º mes (大同元年; 1155): Tras os 14 anos do reinado de Konoe (近衛天皇14年), o emperador morreu e malia a garantida disputa sobre quen debería ser o próximo soberano, os eruditos da época concluíron que a sucesión (*enso*) debía ser recibida polo irmán máis novo, o fillo de 14 anos do antigo Emperador Toba. Pouco despois o Emperador Go-Shirakawa accedeu ao trono (*sokui*).

Durante o reinado de Konoe construíuse o Templo Enshō (Supremacía da Duración). Despois disto, os sucesivos emperadores non construirían templos imperiais destinados á oración.

Konoe gobernou 13 anos: 2 anos en *nengō* *Kōji,* 1 ano en ''Ten'yō,* 6 anos en *Kyūan, * 3 wn *Ninpei* e 2 anos en *Kyūju*.
* *Daijō-daijin*, Sanjō Saneyuki, 1079–1162.
* *KōjiKōji*  (1142–1144)
* *Ten'yō*      (1144–1145)
* *Kyūan*       (1145–1151)
* *Ninpei*      (1151–1154)
* *Kyūju*        (1154–1156)

## Notas
[miniatura|120px|Kamon do Imperio Xaponés — flor do [Crisantemo]]

## Véxase tamén 
### Bibliografía 
* Brown, Delmer M. e Ichirō Ishida, eds. (1979). *Gukanshō: The Future and the Past.* Berkeley: University of California Press. ISBN 978-0-520-03460-0; OCLC 251325323
* Kitagawa, Hiroshi e Burce T. Tsuchida, ed. (1975). The Tale of the Heike. Tokyo: University of Tokyo Press. ISBN 0-86008-128-1 OCLC 164803926
* Ponsonby-Fane, Richard Arthur Brabazon. (1959). *The Imperial House of Japan.* Kyoto: Ponsonby Memorial Society. OCLC 194887
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  París: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). *Jinnō Shōtōki: A Chronicle of Gods and Sovereigns.'' Nova York: Columbia University Press. ISBN 978-0-231-04940-5; OCLC 59145842